62018TJ0247_INF
Sodba Splošnega sodišča (sedmi senat) z dne 14. julija 2021 –Lucena Ramírez/Svet
(Zadeva T‑247/18)
„Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev – Seznami oseb, subjektov in organov, za katere se uporabi zamrznitev sredstev in gospodarskih virov – Vpis imena tožeče stranke na sezname – Ohranitev imena tožeče stranke na seznamih – Obveznost obrazložitve – Pravica do obrambe – Načelo dobrega upravljanja – Pravica do učinkovitega sodnega varstva – Napaka pri presoji“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Omejevalni ukrepi, sprejeti glede na razmere v Venezueli – Uredba o ponovni preučitvi seznama zadevnih oseb, skupin ali subjektov, ne da bi razveljavila prejšnjo uredbo – Tožba, ki jo vloži oseba, ki ni navedena v tej uredbi – Dopustnost
(člen 263 PDEU; Sklep Sveta (SZVP) 2018/1656; Uredba Sveta 2018/1653)
(Glej točke od 34 do 36.)
2.
Akti institucij – Obrazložitev – Obveznost – Obseg – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Minimalne zahteve
(člen 296 PDEU; Listina Evropske unije o temeljnih pravicah, člen 41(2)(c); Sklep Sveta (SZVP) 2017/2074, kakor je bil spremenjen s Sklepom (SZVP) 2018/90, Priloga I; Uredbi Sveta 2017/2063, Priloga IV, in 2018/88)
(Glej točke od 41 do 44.)
3.
Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Obveznost, da se v obrazložitvi opredelijo individualni in specifični razlogi, ki upravičujejo take ukrepe – Sklep, sprejet v okviru, ki ga zadevna oseba pozna in ki ji omogoča, da razume obseg ukrepov, sprejetih v zvezi z njo
(člen 296 PDEU; Sklep Sveta (SZVP) 2017/2074, kakor je bil spremenjen s Sklepom (SZVP) 2018/90, člena 6(1) in 7(1) ter Priloga I; Uredbi Sveta 2017/2063, člen 8(3) in Priloga IV, ter 2018/88)
(Glej točke 45 in od 48 do 54.)
4.
Pravo Evropske unije – Načela – Pravica do obrambe – Pravica do učinkovitega sodnega varstva – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Obveznosti Sveta – Seznanitev zadevne osebe z obremenilnimi dokazi in pravica do izjave – Spoštovanje razumnega roka
(Listina Evropske unije o temeljnih pravicah, člena 41(2)(c) in 47; Sklep Sveta (SZVP) 2017/2074, kakor je bil spremenjen s Sklepom (SZVP) 2018/90, Priloga I; Uredbi Sveta 2017/2063, Priloga IV, in 2018/88)
(Glej točke od 56 do 59 in 62.)
5.
Evropska unija – Sodni nadzor nad zakonitostjo aktov institucij – Omejevalni ukrepi, sprejeti glede na razmere v Venezueli – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti
(Listina Evropske unije o temeljnih pravicah, člen 47; Sklep Sveta 2014/2017/SZVP, kakor je bil spremenjen s sklepoma (SZVP) 2018/90 in (SZVP) 2018/1656; Priloga I; Uredbe Sveta 2017/2063, Priloga IV; 2018/88 in 2018/1653)
(Glej točke od 72 do 75 in 77.)
6.
Evropska unija – Sodni nadzor nad zakonitostjo aktov institucij – Omejevalni ukrepi, sprejeti glede na razmere v Venezueli – Obseg nadzora – Uvrstitev oseb, ki so sodelovale pri spodkopavanju demokracije in pravne države – Javno dostopni dokumenti – Dokazna vrednost
(Sklep Sveta (SZVP) 2017/2014, kakor je bil spremenjen s sklepoma (SZVP) 2018/90 in (SZVP) 2018/1656;, Priloga I; Uredbe Sveta št. 2017/2063, Priloga IV, 2018/88 in 2018/1653)
(Glej točko 76.)
7.
Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Merila – Funkcije, ki povzročijo nastanek odgovornosti za spodkopavanje demokracije ali glede spoštovanja pravne države – Nasprotni dokaz – Stališče, ki se oddaljuje od režima – Neobstoj – Napaka pri presoji – Neobstoj
(Sklep Sveta (SZVP) 2017/2014, kakor je bil spremenjen s sklepoma (SZVP) 2018/90 in (SZVP) 2018/1656, člena 6(1) in 7(1) ter Priloga I; Uredbe Sveta št. 2017/2063, člen 8(3) in Priloga IV, 2018/88 in 2018/1653)
(Glej točke 79, 82, 87, od 90 do 92, 94, 95 in 102.)
Predmet
Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2018/90 z dne 22. januarja 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 16 I, str. 14) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/88 z dne 22. januarja 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 16 I, str. 6) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1), v delu, v katerem se ti akti nanašajo na tožečo stranko.
Izrek
1.
Tožba se zavrne.
2.
Tibisay Lucena Ramírez nosi svoje stroške.